NÁVRH OPRAVNÉHO ROZPOČTU č. 2K VŠEOBECNÉMU ROZPOČTU NA ROK 2012 VÝKAZ VÝDAVKOV PODĽA ODDIELOVOddiel III – Komisia /* COM/2012/0125 final - 2012/ () */





NÁVRH OPRAVNÉHO ROZPOČTU č. 2 K VŠEOBECNÉMU ROZPOČTU NA ROK 2012 VÝKAZ VÝDAVKOV PODĽA ODDIELOV Oddiel III – Komisia So zreteľom na – Zmluvu o fungovaní Európskej únie, a najmä na jej článok 314 v spojení so Zmluvou o založení Európskeho spoločenstva pre atómovú energiu, a najmä s jej článkom 106a, – nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], a najmä na jeho článok 37, – všeobecný rozpočet Európskej únie na rozpočtový rok 2012 prijatý 1. decembra 2011, – návrh opravného rozpočtu č. 1/2012[2] prijatý 27. januára 2012. Európska komisia týmto predkladá rozpočtovému orgánu návrh opravného rozpočtu č. 2 k rozpočtu na rok 2012. ZMENY VO VÝKAZE PRÍJMOV A VÝDAVKOV PODĽA ODDIELOV Zmeny vo výkaze príjmov a výdavkov podľa oddielov sú k dispozícii v databáze EUR-Lex (http://eur-lex.europa.eu/budget/www/index-en.htm). Anglické znenie zmien v tomto výkaze je pripojené na informačné účely ako príloha k rozpočtu. OBSAH 1. ÚVOD.. 4 2. Mobilizácia Fondu solidarity EÚ.. 4 3. Financovanie. 5 4. Súhrnná tabuľka podľa okruhov finančného rámca.. 7 1. ÚVOD Návrh opravného rozpočtu č. 2 na rok 2012 sa týka mobilizácie Fondu solidarity EÚ vo výške 18 061 682 EUR vo viazaných a platobných rozpočtových prostriedkoch v súvislosti s povodňami v Taliansku (v Ligúrii a Toskánsku) v októbri 2011. 2. Mobilizácia Fondu solidarity EÚ Dňa 25. októbra 2011 zapríčinili extrémne poveternostné podmienky nad severozápadným Talianskom v priebehu niekoľkých hodín intenzívne zrážky. Najviac zasiahnuté boli provincie La Spezia v Ligúrii a Massa Carrara v Toskánsku. V dôsledku prívalových dažďov sa mnohé malé rieky v horách vyliali z brehov a do dolín sa privalili obrovské množstvá vody, blata a trosiek, čo následne spôsobilo, že dve veľké rieky Vara a Magra zaplavili niekoľko miest. Vážne zasiahnutá bola aj blízka oblasť Cinque Terre v provincii La Spezia. Katastrofa spôsobila rozsiahle škody na budovách, podnikom a v poľnohospodárstve a takisto narušila hlavné dopravné spojenia a základnú verejnú infraštruktúru. Katastrofa čiastočne zasiahla aj oblasť Cinque Terre, ktorá je neoddeliteľnou súčasťou talianskej riviéry a patrí do svetového dedičstva UNESCO. Taliansko následne predložilo žiadosť o finančnú pomoc z Fondu solidarity Európskej únie. Útvary Komisie dôkladne posúdili uvedenú žiadosť v súlade s nariadením Rady (ES) č. 2012/2002, a najmä s jeho článkami 2, 3, a 4. Najdôležitejšie prvky tohto posúdenia možno zhrnúť takto: (1) Žiadosť o pomoc bola Komisii doručená 22. decembra 2011 v rámci lehoty 10 týždňov od zaznamenania prvých škôd 25. októbra 2011. (2) V tomto prípade ide o prírodnú katastrofu, ktorá tak spadá do oblasti pôsobnosti Fondu solidarity. (3) Talianske orgány odhadli v katastrofou zasiahnutej oblasti zahŕňajúcej susedné časti Ligúrie a Toskánska celkovú priamu škodu vo výške 722 467 299 EUR. Táto suma predstavuje 20,43 % bežnej prahovej hodnoty na mobilizáciu Fondu solidarity, ktorá bola pre Taliansko stanovená na rok 2011 vo výške 3,536 mld. EUR (t. j. 3 mld. EUR v cenách roku 2002). (4) Keďže výška celkových škôd neprekračuje bežnú prahovú hodnotu na mobilizáciu Fondu solidarity, žiadosť bola posúdená na základe kritéria tzv. „výnimočnej regionálnej katastrofy“ podľa článku 2 ods. 2 posledného pododseku nariadenia (ES) č. 2012/2002, ktorý stanovuje podmienky na mobilizáciu Fondu solidarity „vo výnimočných prípadoch“. Na základe uvedeného kritéria možno pomoc z fondu vo výnimočných prípadoch poskytnúť aj regiónu, ktorý bol postihnutý výnimočnou katastrofou, najmä prírodného charakteru, ktorá postihla väčšinu jeho obyvateľstva a má vážne a trvalé dôsledky na životné podmienky a hospodársku stabilitu regiónu. V nariadení sa vyzýva, aby sa osobitná pozornosť zamerala na vzdialené a izolované oblasti, medzi ktoré patria ostrovné a najodľahlejšie oblasti vymedzené v článku 349 zmluvy. Zasiahnutá oblasť v Taliansku nespadá do tejto kategórie. V nariadení sa zároveň vyžaduje, aby sa žiadosti predložené na základe ustanovení o „výnimočných regionálnych katastrofách“ posudzovali s „najväčšou prísnosťou“. (5) Ako sa uvádza vo výročnej správe o Fonde solidarity (2002 až 2003), Komisia zastáva názor, že v záujme zmysluplného uplatňovania osobitných kritérií na posudzovanie regionálnych katastrof vo vnútroštátnom kontexte je potrebné, aby sa jasne rozlišovalo medzi závažnými udalosťami, ktoré majú regionálny rozsah, a udalosťami, ktorých dosah je len lokálny. V súlade so zásadou subsidiarity patrí riešenie lokálnych udalostí do pôsobnosti vnútroštátnych orgánov, zatiaľ čo v prípade regionálnych udalostí možno uvažovať o podpore z Fondu solidarity. Aby boli splnené kritériá v rámci Fondu solidarity, žiadosť talianskych orgánov sa týka oblasti 20 obcí, ktoré katastrofa postihla najviac. Táto oblasť sa nachádza na páse pobrežia Cinque Terre, v hydrografickom povodí rieky Vara v provincii La Spezia, a v oblasti Lunigiana v provincii Massa Carrara s celkovým počtom viac ako 52 000 obyvateľov. (6) Nariadenie (ES) č. 2012/2002 podmieňuje výnimočnú mobilizáciu Fondu solidarity okrem iného aj tým, že katastrofa musí postihnúť väčšinu obyvateľstva regiónu, na ktorý sa žiadosť vzťahuje. V žiadosti talianskych orgánov sa uvádza, že katastrofa priamo postihla 28 858 obyvateľov v 20 obciach z celkového počtu 52 251 obyvateľov. Predložené dôkazy sa zdajú vierohodné. Preto je možné vyvodiť záver, že katastrofa zasiahla väčšinu obyvateľstva a táto podmienka je splnená. (7) V súvislosti s požiadavkou preukázať, že katastrofa spôsobila vážne a trvalé následky na životných podmienkach a hospodárskej stabilite regiónu, sa v žiadosti poukazuje predovšetkým na zničenie a prerušenie verejných sietí a ostatnej infraštruktúry (napr. v oblasti dopravy, vodárenstva a energetiky), na dosah záplav na životné prostredie, na podniky a cestovný ruch a zničenie rodinných domov. V zasiahnutej oblasti Ligúrie si katastrofa vyžiadala 13 obetí a viac ako tisíc obyvateľov muselo opustiť svoje domovy. V Toskánsku boli hlásené dve obete a evakuácia viac ako 300 osôb. Domy boli zničené, značne poškodené alebo boli neobývateľné, čo znemožnilo návrat obyvateľov do ich domovov v blízkej budúcnosti. Cesty boli zničené, diaľnica A15 bola sčasti uzavretá a prerušená bola železničná doprava a strhnuté boli hrádze a mosty. Verejné siete zabezpečujúce napr. dodávky vody, plynu, elektrickej energie boli prerušené a poškodené boli aj kanalizačné systémy a čističky odpadových vôd. Následkami záplav najviac utrpelo 846 prevažne rodinných MSP so 1 209 zamestnancami. Viac ako dve tretiny z nich priamo súvisia s cestovným ruchom, jedným s vedúcich odvetví v oblasti. Okrem toho táto výnimočná prírodná katastrofa v značnej miere poškodila pláže a turistické chodníky, ktoré tvoria základ pre cestovný ruch. Talianske orgány odhadujú v roku 2012 straty na HDP približne 20 % a na príjmoch 25 %. Očakáva sa, že úplné prinavrátenie pôvodného stavu bude trvať rok alebo viac. (8) Náklady na oprávnené operácie v zmysle článku 3 ods. 2 nariadenia (ES) č. 2012/2002 sa odhadujú na 511,4 mil. EUR, pričom tieto operácie možno rozdeliť do 4 kategórií: a) okamžitú obnovu poškodenej infraštruktúry, b) poskytnutie dočasného ubytovania a financovanie záchranných prác, c) zabezpečenie preventívnej infraštruktúry a bezprostrednej ochrany kultúrneho dedičstva a d) vyčistenie oblastí postihnutých katastrofou. Najvyššie náklady sa odhadujú na obnovu dopravnej a preventívnej infraštruktúry, ako aj na vyčistenie oblastí. (9) Postihnutý región je oprávnený na financovanie zo štrukturálnych fondov (2007 – 2013) v rámci cieľa „Konkurencieschopnosť a zamestnanosť“. Talianske orgány naznačili Komisii svoj úmysel prerozdeliť finančné prostriedky z programov v rámci štrukturálnych fondov pre Ligúriu a Toskánsko na opatrenia obnovy. (10) Talianske orgány oznámili, že sa na oprávnené náklady nevzťahuje žiadne poistné krytie. Z uvedených dôvodov sa povodne, ktorých sa žiadosť týka, môžu považovať za výnimočnú katastrofu v zmysle predmetného nariadenia a ako také spĺňajú podmienky stanovené v článku 2 ods. 2 poslednom pododseku nariadenia (ES) č. 2012/2002 pre výnimočnú mobilizáciu Fondu solidarity. 3. Financovanie Celkový ročný rozpočet Fondu solidarity EÚ predstavuje 1 000 mil. EUR. Keďže solidarita bola ústredným motívom zriadenia fondu, Komisia sa domnieva, že pomoc z fondu by mala mať progresívny charakter. Znamená to teda, že podľa doterajšej praxe by sa mala na tú časť škôd, ktorá presahuje stanovený prah (0,6 % HND alebo 3 mld. EUR v cenách roku 2002, podľa toho, ktorá suma je nižšia), uplatniť vyššia intenzita pomoci ako na škody, ktorých výška sa nachádza pod stanovenou prahovou hodnotou. V minulosti sa pri stanovení výšky finančnej pomoci pri veľkých katastrofách uplatňovala sadzba 2,5 % celkových priamych škôd, ak daná suma bola pod prahovou hodnotou na mobilizáciu fondu, a sadzba 6 % v prípade škôd, ktorých výška túto prahovú hodnotu presahovala. Metodika na výpočet pomoci z Fondu solidarity bola stanovená vo výročnej správe o Fonde solidarity za obdobie rokov 2002 – 2003 a následne schválená Radou a Európskym parlamentom. V tomto prípade sa navrhuje uplatniť rovnaké percentuálne sadzby a poskytnúť tieto sumy pomoci: || || || || || (v EUR) || Odsúhlasené priame škody || Prahová hodnota || Suma pri sadzbe 2,5 % || Suma pri sadzbe 6 % || Celková výška navrhovanej pomoci Povodne v Ligúrii a Toskánsku v roku 2011 || 722 467 mil. || 3 536 mil. || 18 061 682 || - || 18 061 682 Spolu || || || || || 18 061 682 V tejto časti roka a na základe prognóz týkajúcich sa plnenia rozpočtu nie je k dispozícii žiaden zdroj na prerozdelenie požadovaných platobných rozpočtových prostriedkov. Naopak všetky ukazovatele nasvedčujú o pravdepodobnom nedostatku platobných rozpočtových prostriedkov ku koncu roka. V dôsledku uvedeného Komisia navrhuje zodpovedajúce zvýšenie úrovne platobných rozpočtových prostriedkov. 4. Súhrnná tabuľka podľa okruhov finančného rámca Finančný rámec Okruh/podokruh || Finančný rámec 2012 || Rozpočet 2012 (vrátane NOR 1/2012) || NOR 2/2012 || Rozpočet 2012 (vrátane NOR 1-2/2012) VRP || PRP || VRP || PRP || VRP || PRP || VRP || PRP 1. UDRŽATEĽNÝ RAST || || || || || || || || 1a. Konkurencieschopnosť pre rast a zamestnanosť || 14 853 000 000 || || 15 403 000 000 || 11 500 977 788 || || || 15 403 000 000 || 11 500 977 788 Rezerva || || || -50 000 000 || || || || -50 000 000 || 1b. Súdržnosť pre rast a zamestnanosť || 52 761 000 000 || || 52 752 576 141 || 43 835 746 321 || || || 52 752 576 141 || 43 835 746 321 Rezerva || || || 8 423 859 || || || || 8 423 859 || Spolu || 67 614 000 000 || || 68 155 576 141 || 55 336 724 109 || || || 68 155 576 141 || 55 336 724 109 Rezerva[3] || || || -41 576 141 || || || || -41 576 141 || 2. OCHRANA A RIADENIE PRÍRODNÝCH ZDROJOV || || || || || || || || Z toho výdavky súvisiace s trhom a priame platby || 48 093 000 000 || || 43 969 637 305 || 43 875 978 049 || || || 43 969 637 305 || 43 875 978 049 Spolu || 60 810 000 000 || || 59 975 774 185 || 57 034 220 262 || || || 59 975 774 185 || 57 034 220 262 Rezerva || || || 834 225 815 || || || || 834 225 815 || 3. OBČIANSTVO, SLOBODA, BEZPEČNOSŤ A SPRAVODLIVOSŤ || || || || || || || || 3a. Sloboda, bezpečnosť a spravodlivosť || 1 406 000 000 || || 1 367 806 560 || 835 577 878 || || || 1 367 806 560 || 835 577 878 Rezerva || || || 38 193 440 || || || || 38 193 440 || 3b. Občianstvo || 699 000 000 || || 697 436 780 || 648 700 180 || 18 061 682 || 18 061 682 || 715 498 462 || 666 761 862 Rezerva || || || 1 563 220 || || || || 1 563 220 || Spolu || 2 105 000 000 || || 2 065 243 340 || 1 484 278 058 || 18 061 682 || 18 061 682 || 2 083 305 022 || 1 502 339 740 Rezerva[4] || || || 39 756 660 || || || || 39 756 660 || 4. EÚ AKO GLOBÁLNY AKTÉR || 8 997 000 000 || || 9 405 937 000 || 6 955 083 523 || || || 9 405 937 000 || 6 955 083 523 Rezerva[5] || || || -150 000 000 || || || || -150 000 000 || 5. ADMINISTRATÍVA || 8523 000 000 || || 8 279 641 996 || 8 277 736 996 || || || 8 279 641 996 || 8 277 736 996 Rezerva[6] || || || 327 358 004 || || || || 327 358 004 || SPOLU || 148 049 000 000 || 141 360 000 000 || 147 882 172 662 || 129 088 042 948 || 18 061 682 || 18 061 682 || 147 900 234 344 || 129 106 104 630 Rezerva || || || 1 209 764 338 || 12 445 957 052 || || || 1 209 764 338 || 12 445 957 052 [1] Ú. v. ES L 248, 16.9.2002, s. 1. [2] COM(2012) 31 final. [3] Európsky fond na prispôsobenie sa globalizácii (EGF) nie ja zahrnutý do výpočtu rezervy v rámci podokruhu 1a (500 mil. EUR). Suma 50 mil. EUR, ktorá prekračuje strop, je financovaná prostredníctvom mobilizácie nástroja flexibility. [4] Suma z Fondu solidarity Európskej únie (FSEÚ) je zahrnutá mimo rámca príslušných okruhov, ako sa stanovuje v medziinštitucionálnej dohode zo 17. mája 2006 (Ú. v. EÚ C 139, 14.6.2006). [5] Rezerva okruhu 4 na rok 2012 nezahŕňa rozpočtové prostriedky týkajúce sa rezervy na núdzovú pomoc (258,9 mil. EUR). Suma 150 mil. EUR, ktorá prekračuje strop, je financovaná prostredníctvom mobilizácie nástroja flexibility. [6] Vo výpočte rezervy v rámci stropu okruhu 5 je zohľadnená poznámka pod čiarou č. 1 finančného rámca na roky 2007 – 2013 týkajúca sa sumy 84 mil. EUR na príspevky zamestnancov do systému dôchodkového zabezpečenia.